**Osnovna škola**: Vladimira Nazora Potpićan

**Školska godina:** 2017./2018.

**Učiteljica: Eva Melegi Matković**

**Elementi, oblici i kriteriji vrednovanja u nastavi fizike za 7. i 8. razred**

**Usvojenost programskih sadržaja**

***Usmeni odgovor***

**dovoljan (2) -** učenik iznosi naučene obrazovne sadržaje uz pomoć učitelja koji ga vodi i usmjerava kraćim potpitanjima, prepoznaje ključne pojmove, ali ih ne razumije u cijelosti, sadržaje ne povezuje,

**dobar (3) -** učenik djelomično samostalno i uz pomoć učitelja odgovara na postavljena pitanja i rješava jednostavnije zadatke, obrazovne sadržaje razumije, ali ih ne zna primijeniti, niti obrazložiti vlastitim primjerima,

**vrlo dobar (4) -** učenik razumije obrazovne sadržaje, samostalno se služi usvojenim znanjem, navodi vlastite primjere, uspješno opisuje i objašnjava uzročno-posljedične veze, a pri izvođenju zaključaka i povezivanju sadržaja treba mu manja pomoć učitelja,

**odličan (5)** - učenik samostalno iznosi naučeno, razumije uzročno- posljedične veze, stečeno znanje primjenjuje na nove, složenije zadatke, zna izvoditi formule, uspješno uočava korelacije sa srodnim obrazovnim sadržajima, a znanje je sposoban prenositi drugim učenicima.

***Pisane provjere znanja***

|  |  |
| --- | --- |
| dovoljan (2) | 45 – 59 % riješenost |
| dobar (3) | 60-74 % riješenost |
| vrlo dobar (4) | 75-89 % riješenost |
| odličan (5) | 90-100 % riješenost |

 **Primjena znanja i vještina**

Razumijevanje i rješavanje fizikalnih zadataka i problema ( upoznavanje zadatka, sređivanje podataka iz zadatka, planiranje rješenja zadatka, provjera rezultata i osvrt na zadatak).

**dovoljan ( 2 ) -** uz stalnu pomoć i navođenje učitelja, nepotpuno , površno, i s pogreškama rješava jednostavnije zadatke izravnim uvrštavanjem podataka u formulu, koristi primjere navedene na satu ili opisane u udžbeniku, bez objašnjenja,

**dobar ( 3 )** - uz učiteljevu pomoć uspijeva, s manjim pogreškama, riješiti jednostavnije zadatke, zna objasniti primjere obrađene na satu ili opisane u udžbeniku,

**vrlo dobar ( 4 )** - učenik uspješno ,s razumijevanjem i uz malu pomoć učitelja rješava složenije zadatke, a stečeno znanje zna primijeniti na nove primjere,

**odličan ( 5 )** - učenik logičkim slijedom, temeljito, uspješno i argumentirano rješava problemske zadatke, a sposoban je pronaći i nove primjere na kojima samostalno povezuje nastavne sadržaje.

**Praktični radovi**

Analiza zadatka, rukovanje instrumentima, obrada rezultata, diskusija rezultata, interes za rad, suradnja u timu, marljivost i zalaganje, odnos prema školskoj imovini, preglednost vođenja zabilježaka .

**dovoljan ( 2)** - uz pomoć učitelja pristupa analizi postavljenog zadatka ( pokusa ili mjerenja ), pokus izvodi pogrešno, ne zna se samostalno služiti priborom, grafički prikaz je nepotpun, nema zaključka, slabo surađuje u timu,

**dobar ( 3 )** - uz pomoć učitelja pristupa analizi postavljenog zadatka, mjerne ljestvice instrumenata pri mjerenju neprecizno očitava, tablice su nepotpune, postoji analiza, ali je nepotpuna kao i grafički prikaz,

**vrlo dobar ( 4 )** – koristeći učiteljev naputak i shemu samostalno analizira zadatak, pokuse i mjerenja izvodi uspješno uz manju pomoć učitelja ili drugih učenika, grafički prikazi, sheme, tablice i izračuni su potpuni, uredni i precizni, izvodi odgovarajući zaključak,

**odličan ( 5 )**  - samostalno i uspješno pristupa analizi zadatka, pokuse, mjerenja i račun izvodi uspješno i precizno bez pomoći, zaključak je pravilan i cjelovit, raspravlja o rezultatima.

**Zaključna ocjena ne mora biti aritmetička sredina ocjena iz pojedinih elemenata!**